Sluttrapport KJM 5280 H 2021

Endringer:

* Hvilke endringer var planlagt fra forrige gang?
* Ingen
* Er det gjort noen endringer siden sist emnet gikk?
* Nei, ikke noe særlig
* Hva er i så fall nytt?
* Intet, bortsett fra bruk av litt enklere molekyler.
* Hvordan har det fungert?
* Omtrent som før.

Underveisevaluering:

* Hvordan skaffet du tilbakemelding fra studentene?
* Daglige samtaler på kollokviene/laboratoriet.
* Hvilke tilbakemeldinger ga studentene i underveisevalueringene.?
* Tre studenter slet ganske mye. En fikk ikke godkjent labkurset og kunne ikke gå opp til eksamen. De to andre fikk godkjent, en av disse igjen bare såvidt. Denne studenten kom neste semester på KJM 5250 og hadde da glemt alt (det lille) hen hadde lært. Den tredje studenten klarte C nivået litt bedre, midt på C er godkjentnivået i dette kurset. Alle tre manglet KJM 3000 og siden denne kunnskapen var forutsatt innlært ganske godt ble det bare mekaniske øvelser de tre gjorde uten å forstå så mye av hva de gjorde. En av de tre tok seg inn på slutten. Resten av studentene hadde stor glede og stort læringsutbytte av kurset. Ved den siste evalueringen – foredragene var det mange opprømte ansikter og mye latter og glede å se og høre.
* Ble det gjort noen endringer som følge av tilbakemeldingene?
* Nei

Oppsummeringsmøtet:

* Hva var hovedkonklusjonene fra oppsummeringsmøtet, både positivt og negativt?
* Møtet var mislykket som slike møter pleier å være. Taushet og keitethet.

Eksamensresultatene:

* Har du kommentarer til eksamensresultatene?

Alle studenter med BSc fra kjemi UiO gjorde det bra på de tre bestått/ikke bestått evalueringene. En av tre fra Oslomet klarte seg godt/brukbart og en kom gjennom såvidt. Men all kunnskap var bort i januar måned 2022 da hen begynte på KJM 5250. Hen klarer ikke å gjennomføre KJM 5250.

Planer videre:

* Vil du gjøre noen endringer neste gang emnet går?
* Emnet går Høsten 2022 og 23 og kanskje 24. For å øke læringsutbyttet og for å sørge for at nivået blir høyere etter endt kurs er en endring planlagt. Målet er at studentene skal kunne mer etter endt kurs og for at de skal huske enda mer når de går inn i nestets semester og senere i livet vil de ikke lenger får kjøre/ta opp spektre i Iconnmr automasjon etter midttermineksamenen i KJM 5280. De skal alle foreta alle forsøk manuelt slik at de tvinges opp på et høyere nivå læringsmessig. Instrumentet DRX500 vil bookes for dette formålet nesten hele semesteret og de får enkeltvis ta opp HSQC HMBC COSY TOCYS DIPSY NOESY ROESY og mange andre ting manuelt – gjerne satt i en kø så mange forsøk fullføres iløpet av en natt.
* Hva håper du i så fall å oppnå?
* De skal når de begynner på masteroppgaven mye lettere kunne bruke de tre instrumentene (DPX200, DPX300 og DRX500) hvor det ikke er mulig å foreta automatikkopptak . Disse instrumentene er minst brukt siden de er vanskeligst å bruke, men når bruken sitter i ryggmargen får de forskningsresultater mye fortere ved å bruke disse instrumentene enn ved å vente i timer/dager kø på latmanns-instrumentene.

Annen informasjon (bare aktuelle hvis du har noe på hjertet):

* Har du eksempler på god praksis som vi bør dele?
* Jeg mener at kurset er bra pga læringen foregår ved å gjøre ting. Læring ved å gjøre ting er mye bedre enn å overfladisk lese om noe. Såkalte «hørtomkurs» uten reell innlæring er det jo bare tull å ha.
* Er emnet godt koordinert med resten av utdanningen (Har studentene nødvendige forkunnskaper. Gir emnet forkunnskaper som er nødvendige for senere emner)?
* De som IKKE ikke har KJM 3000 innlært til C eller bedre (UiO og NTNU skala) og faktisk har forstått og husker stoffet lenge etter eksamen sliter tungt med KJM 5280. KJM 5280 må dessuten kunnes godt for å få høyt utbytte av KJM 5250. Veldig oppegående individer (IQ 150 og over og som dessuten ikke er late) kan selvfølgelig klare hvasomhelst uten at de har nødvendige forkunnskaper. Uten KJM 5280 innlært godt er det ingen vits i å forsøke å ta en master i organisk kjemi.
* Har du andre kommentarer?
* Nei